**RELACION SHPJEGUES**

**PËR PROJEKTLIGJIN PËR DISA NDRYSHIME NË LIGJIN NR. 9947, DATË 07.07.2008 “PËR PRONËSINË INDUSTRIALE” TË NDRYSHUAR**

1. **QËLLIMI I PROJEKTAKTIT DHE OBJEKTIVAT QË SYNOHEN TË ARRIHEN**

Projektligji që propozojmë synon përmirësimin e rregullimit ligjor që ofrohet tashmë prej ligjit në fuqi nr. 9947, datë 7.7.2008, “Për Pronësinë Industriale”, të ndryshuar” dhe ka për qëllim të plotësojë dhe të sigurojë mbrojtje më të përshtshme për objektet e Pronësisë Industriale në përgjithësi dhe në veçanti të ofrojë mbrojtje për Sekretin Tregtar, për të cilin nuk ka pasur mbrojtje të parashikuar më parë.

1. Drejtoria e Përgjithshme e Pronësisë Industriale (DPPI) në kuadër të përafrimit të legjislacionit shqiptar me atë evropian, ka parashikuar së fundmi përafrimin me Direktivën (EU) 2016/943 të Parlamentit Evropian dhe Këshillit e 8 qershorit 2016, mbi mbrojtjen e njohurive të fshehta dhe informacionit të biznesit (sekretet tregtare) kundër përvetësimit, përdorimit dhe bërjës publike në mënyrë të paligjshme të tyre.

Objektivat e propozimit janë:

1. transpozimi i Direktivës EU e “Sekretit Tregtar” në ligjin 9947, date 7.7.2008 “Për Pronësine Industriale”:
2. mbrojtja e sekretit tregtar nga përdorimi apo zbulimi i tij në mënyrë të paligjshme në tregun e brendshëm;
3. sigurimi i një niveli të mjaftueshëm dëmshpërblimi në rastet e keqpërdorimit;
4. ruajtja e konfidencialiteti i sekreteve tregtare gjatë dhe pas procesit gjyqësor;
5. ndalimi i palëve të treta në mënyrë më efektive të keqpërdorin dhe shfrytëzojnë sekretet tregtare në mënyrë të paligjshme.
6. Në këtë projektligj kemi propozuar edhe rregullimin ligjor që i referohet sistemit

kompjuterik - Sistemi i Administrimit të Objekteve të Pronësisë Industriale (SAOPI), që DPPI përdor gjatë kryerjes së veprimtarisë së saj administrative, dhe që lidhet ngushtë me digjitalizimin e shërbimeve dhe bazën e të dhënave të PI.

Objektivat e propozimit janë:

1. plotësimi i kuadrit ligjor me një rregullim të munguar;
2. rritja e transparencës në dhëniën e shërbimeve;
3. rritja e cilësisë së punës;
4. shkurtimi i afatit të kryerjes së shërbimeve publike në kompetencë të DPPI etj.
5. Githashtu, projektligji propozon disa saktësime të difekteve të hasura dhe plotësime të tjera të dispozitave aktuale të ligjit në fuqi që kanë rezultuar të nevojshme, sepse iu referohen ndryshimeve të vazhdueshme që ka pësuar legjislacioni i fushës, si p.sh. aderimi në “Marrëveshjën e Lisbonës” dhe në “Aktin e Gjeneves të Marrëveshjes së Lisbonës për mbrojtjen dhe regjistrimin ndërkombëtar të Treguesve Gjeografikë dhe Emërtimeve të Origjinës”, etj.
6. Ky projektligj propozohet edhe si një instrument rregullator në kuadër të mangësive ligjore të evidentuara në terren nga trupat inspektuese dhe përshtatjen me dinamikën e tregut të brendshëm. Regjistrimi i të drejtave të pronësisë industriale dhe mbrojtja e tyre, është reflektuar në një sërë aktesh rregullatore, megjithatë mbetet ende problematike pjesa e zbatimit të të drejtave të pronësisë industriale dhe sidomos mallrave të falsifikuara në tregun vendas. Legjislacioni europian në fushën e pronësisë industriale është aplikuar gjerësisht megjithatë mbetet ende e mangët kultura e zbatimit në mënyrë të përgjegjshme e ligjit. Avantazhet e pasurimit të shpejtë financiar,nga përdorimi i reputacionit të mirë të emrit të objekteve të pronësisë industriale shkaktojnë dëm si ndaj biznesit dhe konsumatorëve. Ky projektligj synon të rregullojë parimet e përgjithshme të funksionimit të Inspektoratit Shtetëror të Mbikëqyrjes së Tregut në fushën e pronësisë industriale, mënyrën e venies së lëvizjes si në bazë kërkesë ankese nga mbajtës të drejtave dhe ex officio nga ISHMT së bashkui dhe me rregullat e procedimit administrativ në lidhje me mangësitë ligjore të identifikuara.
7. **VLERËSIMI I PROJEKT-AKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE.**

Projektligji i hartuar është planifikuar në programin analitik të akteve dhe dokumenteve të tjera politike për vitin 2020 dhe PKIE 2020-2022.

1. **ARGUMENTIMI I PROJEKTAKTIT LIDHUR ME PËRPARËSITË, PROBLEMATIKAT, EFEKTET E PRITSHME**
2. Në bazë të studimeve të kohëve të fundit shumë shoqëri/biznese i konsiderojnë sekretet tregtare si një mjet i rëndësishëm për të mbrojtur informacionin e tyre të vlefshëm. Nëse nuk mbrohet formalisht nga të drejtat e pronësisë intelektuale, dhe nuk përfshihet në ligjin e fushës si objekt i veçantë i mirëpërcaktuar, sekreti tregtar që konsiston përgjithësisht në informacionin dhe njohuritë konfidenciale të subjekteve tregtare, do të rezultonte i mbrojtur relativisht pak nga ligji kombëtar, kundër keqpërdorimit nga palët e treta, pasi aktualisht kjo mbrojtje nuk është as e përcaktuar qartë.

Si rezultat i mbrojtjes së dobët ligjore dhe rritjes së rrezikut të keqpërdorimit të sekreteve tregtare nga subjekte të caktuara, ato avantazhe të biznesit të cilat bazohen në sekretet tregtare janë në rrezik.

Duke pasur parasysh prirjet e tilla si globalizimi, rritja e burimeve të dhe masivizimi i përdorimit të TIK, kërcënimi i keqpërdorimit të sekretit tregtar pritet të vazhdojë të rritet në të ardhmen. Veçanërisht të pambrojtur ndaj këtij kërcënimi janë bizneset, institucionet e vogla kërkimore të cilat shpesh nuk mund as të përballojnë dhe të mbrojnë në mënyrë efektive të drejtat e pronësisë intelektuale as të informojnë vetë për mbrojtjen e sekretit të tregtisë dhe as të kërkojnë mbrojtjen e sekreteve të tyre tregtare në gjykatë duke pasur parasysh rreziqet dhe paqartësitë e përfshira në kushtet aktuale.

Pikërisht, në kushtet e sipërpërmendura të një globalizimi të tregut të mallrave dhe shërbimeve, por edhe të shpejtësisë shumë të lartë të lëvizjes së informacioni nga burimi në drejtim të publikut që mund të themi se shpesh herë realizohet në kohë reale, transpozimi i Direktives EU për mbrojtjen e sekretit tregtar rezulton të ketë përparësi në stadin aktual të zvillimeve ekonomike-sociale.

Gjithashtu, disa ndryshime të tjera saktësuese të kuadrit ekzistues ligjor të fushës së Pronësisë Industriale janë parashikuar, në vijim të përmirësimit të legjislacionit dhe lidhen përgjithësisht me procedurat që ligji “Për pronësinë Industriale” i ndryshuar, ka përcaktuar si kompetencë lëndore të DPPI.

Plotësimi i kuadrit ligjor me përfshirjen në ligj të mbrojtjes së Sekretit Tregtar është edhe një mundësi më e mirë që u jepet bizneseve te huaja të vendeve të zhvilluara, ta shohin RSH si një vend të sigurt për veprimtarinë e tyre tregtare industriale, që ofron të njëjtin nivel mbrojtjeje me atë të vendeve të tyre të origjinës.

1. DPPI përdor në funksion të realizimit të funksioneve dhe kompetencave të saj, sistemin kompjuterik SAOPI (Sistemi i Administrimit të Objekteve të Pronësisë Industriale). SAOPI është mjeti elektronik që përfshin edhe bazën e të dhënave për administrimin e objekteve të Pronësisë Industriale. Në ditët tona, kur digjitalizimi dhe informatizimi i shërbimeve është tashme një realitet i domosdoshëm, rregullimi me ligj i përdorimit të sistemeve që e realizojnë një gje të tillë është gjithashtu domosdoshmëri. Pikërisht, kësaj nevoje i shërben ndryshimi i propozuar, me një parashikim të tillë që e bën përmbajtjen e SAOPI transparente dhe përdorimin e shfrytëzimin e tij ligjërisht të aksesueshëm.
2. Projektligji “ Për disa shtesa dhe ndryshime në ligj nr. 9947/2008 Për Pronësinë Industriale”, nenet për funksionimin e ISHMT në fushën e pronësisë industriale janë hartuar në kuadër të punës së evidentuar që nga themelimi i këtij institucioni, pavarësisht se ISHMT është një institucion relativisht i ri. Sektori i Pronësië Industriale, është një sektor i cili operon për herë të parë në fushën inspektuese dhe sfidat e tij gjatë këtyre viteve kanë qënë të shumta. Ligj nr.9947 “Për Pronësinë Industriale” në tërësinë e rregullimeve të tij e thërret Inspektoratin Shtetëror të Mbikëqyrjes së Tregut në vetëm pak raste. Bëhet fjalë për Nenin 188 (Masat në kufirin e vendit dhe në tregun e brendshëm), Nenin 199 (Kundërvajtjet administrative), Nenin 199/1 (Ankimi) dhe Neni 200 (Kontrolli dhe mbikëqyrja e tregut të brendshëm). Nene këto të pakët, të cilët nuk përcaktojnë hapat procedurial të cilët duhet të ndiqen për të siguruar një treg me produkte të sigurta në fushën e pronësisë industriale. Në këtë qasje dhe premisë rregullatore, është i nevojshëm dhe miratimi i parashikimeve ligjore dhe procedurave për mbrojtjen administrative të shkeljes së të drejtave të pronësisë industriale. Përparësitë që vijnë janë sigurimi i një standardi procedurial për sigurimin e respektimit të të drejtave të pronësisë industriale. Parashikimi ligjor i çdo hapi procedurial qartëson dhe rolin e Inspektoratit Shtetëror të Mbikëqyrjes së Tregut në fushën e pronësisë industriale si dhe, detyrat përfshirjen aktive të operatorëve ekonomik. Gjithashtu rregullohet dhe ndërveprimi institucional midis institucioneve shtetërore të përfshira në fushën e pronësisë industriale. Kapitulli i kushtuar për veprimtarinë e ISHMT synon të mbushë boshllëkun ligjor për mbrojtjen e të drejtave të pronësisë industriale në treg të kushtëzuar dhe nga mungesa shumëvjecare e krijimit të këtij institucioni, pavarësisht përmendjes së tij në ligj që prej hyrjes në fuqi në vitin 2008.
3. **VLERËSIMI I LIGJSHMËRISË KUSHTETUESHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Ky projektakt eshtë hartuar në përputhje të plotë me nenet 78, 83, pika 1, dhe 121 e Kushtetutës, si dhe të nenit 11, pika 1 të ligjit nr. 10433, date 16.6.2011, “Për inspektimin në Republikën e Shqipërisë”, nenit 9, të pikës 2, të ligjit nr. 10480, datë 17.11.2011, “Për sigurinë e përgjithshme të produkteve joushqimore”, të ndryshuar

1. **VLERËSIMI I SHKALLËS SË PËRAFRIMIT ME *ACQUIS COMMUNAUTAIRE* (PËR PROJEKTAKET NORMATIVE)**
2. Bashkimi Evropian, si një organizatë ku RSH aspiron dhe po punon të bëhët anëtarësohet, ka si kriter kryesor adoptimin e standardeve evropiane dhe mbrojtjen e vlerave evropiane në legjislacionet nacionale të çdo shtei anëtar, çka konsiderohet proces i evropianizimit. Ndër prioritetet e këtij procesi, përfshihet edhe mbrojtja Sekretit Tregtar. Ky akt synon përafrimin me Direktivën (EU) 2016/943 të Parlamentit Evropian dhe Këshillit e 8 qershorit 2016, mbi mbrojtjen e njohurive të fshehta dhe informacionit të biznesit (sekretet tregtare) kundër përvetësimit, përdorimit dhe bërjës publike në mënyrë të paligjshme të tyre.
3. **PËRMBLEDHJE SHPJEGUESE E PËRMBAJTJES SË AKTIT**

Ky projektligj përmban 48 nene që do të sjellin ndryshimet në ligjin ekzistues “Për pronësinë Industriale” i ndryshuar (prej këtej ligji) të cilat i shpjegojmë si vijon:

1. **Në nenin 1 të këtij projektligji , parashikohen ndryshime që konsistojnë në**:
2. Përcaktimin e “Modeleve të Përdorimit” si një objekt të ndarë nga patentat e shpikjeve për shkak të individualitetit të tyre dhe përderisa vetë ligji në dispozitat në vazhdim i ka trajtuar ato në dy kapituj të veçantë, si dy objekete të pronësisë industriale të ndarë njëri nga tjetri, me përkufizime e procedurë mbrojtjeje joidentike.
3. Shtimin e termit “Emërtimet e Origjinës” në nenin 1 të ligjit, sepse trajtimi i Emërtimeve të Origjinës si një objekt i veçantë i PI është tashmë në fuqi që prej hyrjes në fuqi të ligjit 17/2017, që ka ndodhur në 25.03.2017. Për këtë shkak, është e domosdoshme përfshirja e tij në nenin 1 të ligjit, që është një nen që ka karakter të përgjithshëm informues.
4. Shtimin e termit “Sekret Tregtar” për shkak se është parashikuar që me miratimin e këtij projektligji, “Sekreti Tegtar” të jetë ligjërisht një nga objektet e Pronësisë Industriale.
5. **Në nenin 2 të këtij projektligji , parashikohen ndryshime që konsistojnë në**:

Përfshirjen në nenin 4 të ligjit me titull “Përkufizime” të përcaktimit të markave identike i cili është tashmë ekzistues në rregulloren e markave të miratuar me VKM nr. 315, dt 31.05.2018. Por për shkak të karakterit të përgjithshëm dhe rëndësisë që ka ky rregullim, e shohim të nevojshme të vendoset në ligj. Gjithashtu, ky përkufizim është riprodhuar i plotësuar dhe në përputhje me përkufizimin për markat identike të Gjykatës Evropiane të Drejtësisë.

1. **Ndryshimi në nenin 3 të këtij projektligji** konsiston në një korrigjim të një pasaktësie që në rregullimin ligjor aktual bie ne kundërshtim me parashikimin e përgjithshëm të nenit 184/ç të ligjit me titull **Paditë kundër vendimeve të Bordit të Apelit, ku thuhet shprehimisht “**Kundër një vendimi të Bordit të Apelit mund të bëhet ankim në gjykatën kompetente brenda 45 ditëve nga dita kur është marrë njoftim për vendimin.
2. **Ndryshimi në nenin 4 të këtij projektligji** konsiston në një korrigjim të një pasaktësie që në rregullimin ligjor aktual bie në kundërshtim me parashikimin e përgjithshëm të nenit 184/ç të ligjit me titull **Paditë kundër vendimeve të Bordit të Apelit, ku thuhet shprehimisht “**Kundër një vendimi të Bordit të Apelit mund të bëhet ankim në gjykatën kompetente brenda 45 ditëve nga dita kur është marrë njoftim për vendimin.
3. **Në nenin 5 të këtij projektligji , parashikohen ndryshime që i detyrohen**: prafrimit medispozitat e Rregulloreve EU për certifikatat e mbrojtjes shtesë.
4. **Në nenin 6 të këtij projektligji, parashikohen ndryshime që i detyrohen**: përafrimit me direktivën EU për Sekretin Tregtar.
5. **Ndryshimi i nenit 7 të këtij projektligji, bëhet për shkak të** korrigjimit të një gabimi të hasur në nenin 116 të ligjit.
6. **Ndryshimi i nenit 8 të këtij projektligji, bëhet për shkak të** korrigjimit të një gabimi të hasur në pikën 1, të nenit 121, të ligjit ku procedura përkatëse ishte rregulluar gabimisht analoge me atë të markave, ndërkohë që objekti i këtij neni janë Disenjot Industriale.
7. **Ndryshimi i nenit 9 të këtij projektligji, bëhet për shkak të** përputhjes së plotë të së titullit me tekstin e nenit.
8. **Ndryshimi i nenit 10 të këtij projektligji, bëhet për shkak të nevojës së** përafrimit të plotë me nenin 41 të Direktivës EU për markat tregtare nr. 2436, dt 16.12.2015.
9. **Ndryshimi i propozuar në nenin 11 të këtij projektligji, bëhet për shkak të** nevojës së rritjes se nivelit sqarues të nenit 150/a të ligjit për aplikantët dhe përdoruesit kërkesat e të cilëve do t’i nënshtrohen ekzaminimit në mbështetje të kritereve të vendosura nga neni 142 i ligjit.
10. **Rregullimi i propozuar në nenin 12 të këtij projektligji, bëhet për shkak të** konfliktit që është shkaktuar ndërmjet afateve të vendosura në pikën 7, të nenit 173 të ligjit ekzistues, me procedurën e parashikuar nga neni 40 i rregullores së markave, miratuar me VKM Nr. 315, datë 31.5.2018 “Për miratimin e rregullores për markat”.
11. **Ndryshimi i propozuar në nenin 13 të këtij projektligji** bëhet i domosdoshëm aktualish pasi RSH ka aderuar në Marrëveshjen e Lisbonës dhe në Aktin Gjenevës së Marrëveshjes së Lisbonës “Për mbrojtjen dhe regjistrimin ndërkombëtar të Treguesve Gjeografikë dhe Emërtimeve Të Origjinës”
12. **Ndryshimi i propozuar në nenin 14 të këtij projektligji bëhet** në vijim të përmirësimit të procedurave që kryen nga DPPI, me qëllim specifikimin e secilës prej tyre që më parë rezultonte evazive dhe si e tillë më pak efektive për aplikantet. Ky rregullim i ri i bën këto procedura më të qarta e si të tilla të kuptueshme, transparente dhe lehtësisht të zbatueshme.
13. **Ndryshimi i propozuar në nenin 15 të këtij projektligji bëhet përtë njejtat arsye të propozimit të nenit 14.**
14. **Neni 16** ka propozuar një parashikim të ri të munguar më parë, që lidhet me domosdoshmërinë dhe rregullimin ligjor të përdorimit dhe shfrytëzimit të mjetit elektroniik-informatik në dispozicion të aktivitetit të përditshëm të DPPI, që është Sistemi i Administrimit të Objekteve ët Pronësisë Industriale (SAOPI).
15. **Ndryshimi i propozuar në nenin 17** ka si qëllim ndryshimin në përbërje te Bordit të Apelit, i cili ishte me 3 anëtarë nga DPPI dhe me 2 ekspertë të jashtëm dhe do të bëhet me 2 anëtarë të DPPI dhe 3 anëtarë të jashtëm, në mënyrë që shumica të jetë nga jashtë DPPI dhe të rezultojë një organ më i papanshëm në vendimmmarrje.

1. **Ndryshimi i propozuar në nenin 18** ka si qëllimplotësimine disamangësive dhe saktësimin e disa difekteve në zbatueshmërinë e nenit 193/d të ligjit.
2. **Ndryshimi i propozuar në nenin 19**, ka si qëllim të mos kufizojë personat që kanë vendqëndrim të përhershëm në Republikën e Shqipërisë, ose që kryejnë veprimtari brenda territorit të saj, në vendosjen e përfaqësuesve të tyre që do të kryejnë procedurat pranë DPPI, vetëm në rrethin e punonjësve të subjektit tregtar aplikant.
3. **Ndryshimi i propozuar në nenin 20**, ka si qëllim rolin e ISHMT në fushën e pronësisë industriale I cili ka objekt përcaktimin e kompetencave të ISHMT në fushën e pronësisë industriale si dhe procedurave inspektuese me qëllim mbrojtjen e të drejtave të pronësisë industriale si dhe konsumatorit.

Sa më poshtë janë kryesisht nenet përkatëse të cilat rregullojnë procedurat dhe kompetencat e ISHMT në këtë drejtim.

Në nenin 200/a janë përcaktuar kompetencat e ISHMT dhe mënyra e vënies në lëvizje të institucionit shtetëror në fushën e pronësisë industriale.

Në nenin 200/b parashikohen rregulla bazë të cilat duhet të respektohen nga mbajtësit e një të drejte të pronësisë industriale kur paraqesin kërkesë ankesën pranë institucionit, afatet proceduriale për shqyrtimin e kërkesë ankesës duke parashikuar çdo element të nevojshëm për realizimin në praktikë të një procedure inspektuese si dhe ushtrimin e së drejtës së ankimit.

Në nenin 200/c parashikohen rregulla proceduriale për veprimet ex officio të ISHMT, të cilat do të kryhen në përputhje me planet e vlerësimit të riskut të kryera sipas metodologjisë përkatëse. Gjithashtu në këtë nen është paraqitur dhe rregullimi i komunikimeve me institucionet e administratës publike të përfshira ne këtë proces .

Neni 200/d parashikon masa të tjera efektive të diktuara nga nevoja e realitetit në tregun vendas.

1. **INSTITUCIONET PËRGJEGJËSE PËR PËRGATITJEN E PROJEKTAKTIT.**

Institucioni përgjegjës për përgatitjen dhe hartimin e këtij projektakti është Drejtoria e Përgjithshme e Pronësisë Industriale, si institucion publik jobuxhetor që regjistron, administron dhe promovon objektet e PI-së dhe funksionon si agjenci autonome nën mbikëqyrjen e Ministrit së Financave dhe Ekonomisë dhe Inspektoriati Shtetëror i Mbikqyrjes së Tregut (ISHMT)

DPPI është i vetmi institucion përgjegjës për ndërmarrjen e iniciativave ligjore në fushën e njohjes dhe administrimit të të drejtave të Pronësisë Industriale në Shqipëri.

1. **PERSONAT DHE INSTITUCIONET QË KANË KONTRIBUAR NË HARTIMIN E PROJEKTAKTIT**

Institucioni përgjegjës për përgatitjen dhe hartimin e këtij projektakti është Drejtoria e Përgjithshme e Pronësisë Industriale dhe Inspektoriati Shtetëror i Mbikqyrjes së Tregut (ISHMT)

1. **RAPORTI I VLERËSIMIT TË TË ARDHURAVE DHE SHPENZIMEVE**

Ky projektligj nuk ka kosto financiare

**MINISTËR**

**ANILA DENAJ**